Pammakaristose kirik

**Pammakaristose kirik**, ka **Theotokos Pammakaristose kirik** (kreeka keeles Θεοτόκος ἡ Παμμακάριστος  'kõigist õnnistatud Jumalaema'), praegu **Fethiye mošee** (türgi keeles Fethiye Camii) on İstanbulis asuv 11.-12. sajandil ehitatud Bütsantsi kirik, Oikumeenilise patriarhaadi viimane asukoht enne Osmanite riigi koosseisu minekut. 1591. aastal muudeti kirik mošeeks. Kiriku *[[parekklesion]]*is tegutseb muuseum.

Ehitis on Konstantinoopoli Palaiologoste aegse arhitektuuri üks tähtsamaid näiteid ja Bütsantsi mosaiikide hulgalt kolmandal kohal Hagia Sophia ja Chora kiriku järel. Kiriku kõige silmapaistvam osa on lõunaküljes asuv parekklesion, väike ristkuppelkiriku taoline kabel, mis ehitati 1310. aasta paiku Michael Glabas Tarchaniotese haua jaoks.

## Ajaloost
Kiriku ehitamise ajaks peetakse valdavalt 11.-12. sajandit. Ehituse algatajaks peetakse Michael VII Dukast (1071–1078) või paigutatakse selle algus Komnenoste valitsusaega.

*[[Parekklesion]]* ehitati kiriku lõunakülge Palaiologoste ajal ja see pühitseti Kristusele-Sõnale (Christos ho Logos). Pärast 1310. aastat lasi Maria Glabas ehitada väikese pühakoja oma abikaasa, Andronikos II Palaiologose väejuhi protostrator Michael Doukas Glabas Tarchaneiote mälestuseks. *Parekklesion*i sise- ja välisseinas jookseb luuletaja Manuel Philese loodud elegantses sõnastuses pühendtekst Kristusele. Samal ajal uuendati ka peamist kirikut ennast.

Konstantinoopoli langemise järel 1453. aastal viidi Kreeka Õigeusu patriarhaat Hagia Sophiast Apostlite kirikusse. 1456. aastal viidi see Pammakaristose kirikusse, kuhu see jäi 1587. aastani. Viis aastat hiljem muutis sultan Murad III kiriku mošeeks ning nimetas selle oma Gruusia ja Aserbaidžaani vallutuste auks Fethiye Camii ('vallutuse mošee'). Palvetajatele ruumi tegemiseks eemaldati enamik siseseinu.

1949. restaureeriti ehitis Ameerika Bütsantsi Instituudi ja Dumbarton Oaksi eestvõttel. Sellest ajast alates tegutseb parekklesionis muuseum. Hoonet restaureeriti uuesti 2021.-2022. aastal.

## Pildid
### Peakirik

Fethiye Mosque in 2017 2468.jpg|Sisevaade
File:Fethiye Mosque 2469.jpg|Sisevaade
File:Fethiye Mosque 2474.jpg|Sisevaade
File:Fethiye Mosque in 2017 2466.jpg|Sisevaade
File:Fethiye Mosque 2476.jpg|Sisevaade
File:Fethiye Mosque 2473.jpg|Sisevaade


### Parekklesion

Pammakaristos Church Exterior Southeast side in 2017 24 2459.jpg|Välisvaade kagust
Pammakaristos Church Exterior Southeast side in 2017 26 2462.jpg|Vaade peakuplile parekklesioni tagant
Fethiye Museum 9620.jpg|Vaade kiriku keskelt peakuplile
Pammakaristos Church Main Dome mosaic Christ Pantocrator in 2010 01 9607.jpg|Kristus Kõigevalitseja peakuplil
Istanbul - Chiesa Pammacaristos (Fetiye camii) - Foto G. Dall'Orto 26-5-2006.jpg|thumb|Istanbul - Chiesa Pammacaristos (Fetiye camii) - Foto G. Dall'Orto 26-5-2006]]
Pammakaristos Church Main dome mosaic Sophonias - Mica - Jo'el - Zacharias in 2010 11 9610.jpg|Mosaiik apsiidis
Pammakaristos Church Mosaic of St. Anthony the Great in 2010 27 9568.jpg|Püha Antonius laemosaiigil
Pammakaristos Church Mosaic of St. Anthony the Great in 2010 30 9593.jpg|Püha Antonius
Istanbul - Chiesa Pammacaristos (Fetiye camii) - San Gregorio armeniaco - Foto G. Dall'Orto 26-5-2006.jpg|Püha Gregorios, Armeenia valgustaja
Fethiye Museum 9598.jpg|Kapiteel


## Viited

## Välislingid
* Theotokos Pammakaristos. - The Byzantine Legacy